Aquí us presento un nou, aquest és un REPTE CREATIU!!!!

Quan l’avorriment us col·lapsi el cervell, quan ja hagueu endreçat per setè cop la vostra habitació, i quan ja no sapigueu que més fer, serà el moment de ser CREATIUS i FER PARLAR ELS OBJECTES QUE TENIU A CASA.

**Com**? Creant la vostra pròpia PERFORMANCE, MANDALA, ACUDIT VISUAL, PANCARTA CONCEPTUAL, digueu-li com vulgueu, AMB OBJECTES I MATERIAL QUE TINGUEU A MA.

No hi ha NORMES, no hi ha LÍMITS, no hi ha CONSIGNES, no hi ha CAP MENA DE RESTRICCIÓ, bé només una, NO SORTIR DE CASA.

**IDEES DE MATERIAL**: PLAYMOBILS, LLIBRES, COBERTS, ROBES, MATERIAL ESCOLAR, ESCULTURES, COIXINS, CAIXES, POWER RANGERS, POKEMONS...TOT ABSOLUTAMENT TOT, menys sabates i roba de carrer, que millor que es quedin a l’entrada per precaució.

**IDEES DE LA TEMÀTICA**: UN PERSONATGE, UN PAISATGE, UNA MANDALA, UNA CONSTRUCCIÓ, UN CARTELL, UN JARDÍ, UN AVIÓ, UNA CIUTAT, UN ANIMAL...tot, absolutament tot, es pot fer amb objectes i materials que conviuen amb nosaltres.

Exemple: un “senyor que pren el sol” amb el desig de que arribi el bon temps ja i els virus desapareguin (i també amb un toc d’humor, això que no falti). Un altre senyor. Una mandala i una beteria.

De veritat que és super divertit i fa passar el temps com un coet. Segur que amb una sola PERFORMANCE no en teniu prou.

SOBRETOT, NO US OBLIDEU D’ENVIAR UNA FOTO a rmaso@xtec.cat

IMAGINACIÓ AL PODER! ANIMEU-VOS, RIUREU I US DIVERTIREU!





